Jean Valjean auie manat botar en quarto de Cosette un lhet, damb pavalhon de damàs ancian de tres colors e un polit tapís de Persia, ancian tanben, crompat en carrèr de Figuier Saint-Paul, ena casa dera tia Gaucher; e entà evitar era severitat d’aguestes magnifiques anticalhes auie combinat damb aguestes causes vielhes toti es mòbles graciosi e elegants de joenes, eth cabinet d’atrencadura, era bibliotèca, era paperèra, es libres dauradi, eth coseire incrustat d’acajó, eth necessaire suberdaurat e era gibrelha de porcelana de Japon.